Kamilla ur teḥriz ara lamana-nni, imi snat n tgujilin tturebbant-d deg tmurt n Fransa, deg uxxam n yigujilen almi meqqrit. Farnent ad sɛendint imuras deg tmurt n Lezzayer, maca tuɣalin ɣer tmurtnsent ur telli, imi ɣlint-d gar yir ifassen n yemcumen i tent-yewwin, Kamilla seg wasmi tettwaṭṭef ur teẓri wetma-s anda i tt-rran, maca ɣef ultma-s tefka tafekka-s i yirgazen. ɣef lefraq-is d ultma-s, ur teqḍiɛ ara layas mazal-itt tessaram. Tikkest-agi i d-nefren, tessegzay-d amek i tt-tekcem tugdi, d wamek i tufa iman-is mebla ultma-s, ur teẓri anda i tt-rran widen i tent-yukren. Tamarut tebda-d aglam n tnefsit n Kamilla s usmekti n yimawlan-is i as-yeǧǧan Jessika d lamana: « Dnettat i d mmumu n wallen-iw, rebbaɣ-tt-id amzun d yelli ur d-teǧǧi tɛebbuḍṭi-w. Tasa fell-as tezga tergagi; cfiɣ amzun d assa-a mi iyi-d-tenna yemma d baba: ass-a ad nruḥ ɣer ttemriḥ, nettat tella azal n ṣdis n yiseggasen di lɛemer-is, tuli ɣef umeṭreḥ tettneggiz am taɣaḍṭ deg ucruf, teqqar: «a lferḥ-a, lfarḥ ass-a ad nezhu»sb.95